ธนารักษ์โยนคนร.ชี้ขาดที่ดินมักกะสัน
ธนารักษ์แจงขอรอมติ คนร.ตัดสินใครบริหารที่ดินมักกะสัน ถ้า รฟท.ได้สิทธิต้องปรับแผนหารายได้มาชาระหนี้แทนเอาที่ดินแลกหนี้
29 ต.ค. 2565

ธนารักษ์แจงขอรอมติ คนร.ตัดสินใครบริหารที่ดินมักกะสัน ถ้า รฟท.ได้สิทธิต้องปรับแผนหารายได้มาชาระหนี้แทนเอาที่ดินแลกหนี้
นายจักรกฤศฏิ์ พาราพันธกุล อธิบดีกรมธนารักษ์ เปิดเผยถึงความคืบหน้าการนำที่มักกะสันของการรถไฟแห่งประเทศไทย (รฟท.) มาแลกหนี้ 6.1 หมื่นล้านบาท กับกระทรวงการคลัง ว่าที่ประชุมคณะกรรมการรัฐวิสาหกิจ (คนร.) มีมติให้กระทรวงการคลังเข้าบริหารที่ดินมักกะสันจำนวน 497 ไร่ แต่หากทาง รฟท.ต้องการจะนำที่ดินไปบริหารจัดเอง จะต้องนำเสนอแผนบริหารจัดการโครงการที่ดินมักกะสันเสนอให้ที่ประชุม คนร. ที่มี พล.อ.ประยุทธ์ จันทร์โอชา นายกรัฐมนตรี เป็นประธาน จะมีการประชุมในปลายเดือน ธ.ค.นี้  เพื่อหาข้อสรุปว่าจะให้หน่วยงานใดเป็น ผู้พัฒนาที่ดินมักกะสัน
อย่างไรก็ตาม หาก คนร.เห็นชอบให้ รฟท.เป็นผู้พัฒนาโครงการนี้ก็ต้องยกเลิกมติเรื่องการนำที่ดินมักกะสันมาแลกหนี้กับกระทรวงการคลังจำนวน 6.1 หมื่นล้านบาทไป และปรับแผนการชาระหนี้ใหม่ ซึ่งจะต้องมาจากการหารายได้ของ รฟท.และนำมาชาระหนี้ให้กับกระทรวงการคลังต่อไป
แหล่งข่าวจาก รฟท. เปิดเผยว่า โครงการที่ดินมักกะสันคาดว่าจะมีมูลค่ามากกว่า 1 แสนล้านบาทและจะเปิดประมูลได้ ในช่วงปลายปี 2560 ในรูปแบบ PPP Net Gross มีผู้รับสัมปทานเป็นผู้จัดเก็บรายได้ โดยผู้รับสัมปทานเสนอส่วนแบ่งรายได้ให้แก่ภาครัฐ มีระยะเวลาสัมปทาน 50 ปี แต่สามารถขอขยายเวลาสัมปทานภายหลังได้
ทั้งนี้ หาก รฟท.ได้รับสิทธิบริหารที่ดินมักกะสันก็มีความพร้อมที่จะดำเนินการได้ทันที เนื่องจากเคยจ้างบริษัท ที่ปรึกษาทำแผนพัฒนาที่ดินมักกะสันไว้เรียบร้อยแล้ว